
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 26.05.2014.a Sõstra tn 8 kinnistu omanikult ehitusloa väljastamise taotlus (dok. reg nr. 5177/1-16) aiamaja püstitamiseks.
1.2. 28.05.2014.a Puidu tn 2 kinnistu omanikult ehitusloa väljastamise taotlus (dok. reg nr. 5275/1-16) sauna laiendamiseks ja rekonstrueerimiseks.

1.3. 05.06.2014.a OÜ EFTEN SPV16 poolt ehitusloa väljastamise taotlus (dok. reg nr. 5621/1-16) Kangelaste pr 29 Prisma kaubandushoonele varjualuse juurdeehitamiseks.
1.4. 19.05.2014.a OÜ Fama Invest poolt ehitusloa väljastamise taotlus (dok. reg nr. 4888/1-16) Tallinna mnt 19c kinnistul autopesula püstitamiseks. 30.05.2014.a projekt oli kooskõlastatud Narva Linna Arenduse ja Ökonoomika Ametiga (kiri nr 1.1-13/4619-2).

1.5. 29.05.2014.a korteromandi omanikult ehitusloa väljastamise taotlus (dok. reg nr. 5330/1-16) Kangelaste pr 40 korteri 73 rekonstrueerimiseks.
1.6. 28.05.2014.a KÜ Maria Mõis poolt ehitusloa väljastamise taotlus (dok. reg nr. 5299/1-16) Mõisa tn 9 korterelamu osaliseks rekonstrueerimiseks (sillutisriba rekonstrueerimine).
1.7. 12.05.2014.a Ilma tn 53 kinnistu omaniku voliniku poolt ehitusloa väljastamise taotlus (dok. reg nr. 4632/1-16) aiamaja laiendamiseks ja rekonstrueerimiseks.

Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Sõstra tn 8 aiamaja püstitamiseks;
3.2. Puidu tn 2 sauna laiendamiseks ja rekonstrueerimiseks;
3.3. Kangelaste pr 29 Prisma kaubandushoonele varjualuse juurdeehitamiseks.
3.4. Tallinna mnt 19c kinnistul autopesula püstitamiseks koos teenindamiseks vajalike tehnorajatistega (elektri maakaabelliin, vee- ja kanalisatsioonitorustikud).

3.5. Kangelaste pr 40 korteri 73 rekonstrueerimiseks.

3.6. Mõisa tn 9 korterelamu osaliseks rekonstrueerimiseks (sillutisriba rekonstrueerimine).
3.7. Ilma tn 53 aiamaja laiendamiseks ja rekonstrueerimiseks.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

